આ વખતે અહીં ત્રિપાંખિયો જંગ છે. ભાજપ અને કોંગ્રેસ વચ્ચે ખરી સ્પર્ધા છે, પણ માયાવતીની બહુજન પાર્ટી અને શરદ પવારની રાષ્ટ્રવાદી કોંગ્રેસ સાથે જોડાણ ધરાવતો જનતા દળ (સેક્યુલર) નામનો દેવેગૌડાનો પક્ષ ભાજપનો ખેલ ખેલી રહ્યાનું સ્પષ્ટ છે. જરૂર પડ્યે એ ભાજપની સરકાર રચવામાં મદદ કરી શકે. જોકે મુસ્લિમ અને દલિત વોટબેન્ક પર વર્તમાન મુખ્યમંત્રી સિદ્ધરામૈયાનો પ્રભાવ ઘણો છે. લિંગાયત વોટબેન્કમાં પણ એમનો પ્રભાવ છે, પરંતુ કેન્દ્રમાં ચાર-ચાર મંત્રી ધરાવનાર ભાજપ માટે અનુકૂળતા કરી આપવા માટે સમગ્રપણે સંઘ પરિવાર કામે વળગેલો છે.